Document ID: 32010R0532

KOMISIJOS REGLAMENTAS (ES) Nr. 532/2010
2010 m. birželio 18 d.
kuriuo iš dalies keičiamas Tarybos reglamentas (EB) Nr. 423/2007 dėl ribojančių priemonių Iranui
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į Tarybos reglamentą (EB) Nr. 423/2007 (1), ypač į jo 15 straipsnio 1 dalies c punktą,
kadangi:
(1)
Reglamento (EB) Nr. 423/2007 IV priede išvardyti asmenys, subjektai ir organizacijos, kurias nurodė Jungtinių Tautų Saugumo Taryba arba JT Saugumo Tarybos sankcijų komitetas ir kurių lėšos bei ekonominiai ištekliai įšaldyti pagal tą reglamentą.
(2)
2010 m. birželio 9 d. JT Saugumo Taryba nusprendė iš dalies pakeisti asmenų, subjektų ir organizacijų, kurių lėšos ir ekonominiai ištekliai turėtų būti įšaldyti, sąrašą. Todėl IV priedas turėtų būti atitinkamai pakeistas.
(3)
Reglamento (EB) Nr. 423/2007 8 straipsnio a punkte, 9 straipsnyje ir 11 straipsnio 2 dalies b punkte pateiktos datos, kuriomis JT Saugumo Tarybos sankcijų komitetas, JT Saugumo Taryba arba Taryba nurodė asmenį, subjektą arba organizaciją. Tikslinga kiekvieną įrašą papildyta atitinkama data.
(4)
Siekiant užtikrinti, kad šiame reglamente numatytos priemonės būtų veiksmingos, šis reglamentas turi įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 423/2007 IV priedas iš dalies keičiamas taip, kaip nurodyta šio reglamento priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2010 m. birželio 18 d.

Labels: 11
5
7
3
18
15